తెలంగాణలో మహిళా తహసీల్దార్ దారుణహత్య WATCH LIVE TV
రికార్డులు హోరు.. ఏడో రోజూ అదే జోరు..!
Rupee | మార్కెట్ లాభాల ట్రెండ్ కొనసాగుతోంది. ఈ రోజు కూడా బెంచ్‌‌మార్క్ సూచీలు లాభాల్లోనే క్లోజయ్యాయి. మార్కెట్ లాభాల్లో ముగియడం ఇది వరుసగా ఏడో రోజు కావడం గమనార్హం.
Samayam Telugu | Updated:
Nov 4, 2019, 04:09PM IST
రికార్డులు హోరు.. ఏడో రోజూ అదే జోరు..!
హైలైట్స్
లాభాల్లో ముగిసిన స్టాక్ మార్కెట్
130 పాయింట్లకు పైగా పెరిగిన సెన్సెక్స్
నిఫ్టీ 50 పాయింట్లు పైకి
మెటల్ షేర్లలో కొనుగోళ్ల జోరు
దేశీ స్టాక్ మార్కెట్ ర్యాలీ కొనసాగుతోంది. బెంచ్‌మార్క్ సూచీలు సోమవారం కూడా లాభాలతో దూసుకెళ్లాయి. మెటల్ రంగ షేర్లు పరుగులు పెట్టడం మార్కెట్‌కు కలిసొచ్చింది. సెన్సెక్స్ 130 పాయింట్లకు పైగా లాభంతో 40,302 పాయింట్ల వద్ద, నిఫ్టీ 51 పాయింట్ల లాభంతో 11,941 పాయింట్ల వద్ద క్లోజయ్యాయి.
ఇంట్రాడేలో సెన్సెక్స్ కొంగొత్త రికార్డులకు క్రియేట్ చేసింది. 318 పాయింట్ల లాభంతో 40,483 పాయింట్ల జీవిత కాల గరిష్ట స్థాయిని తాకింది. నిఫ్టీ కూడా ఇంట్రాడేలో 11,989 పాయింట్లను తాకింది. తన ఆల్‌టైమ్ గరిష్ట స్థాయి 12,103కు 114 పాయింట్లకు దూరంలో ఆగిపోయింది.
Also Read: ఎస్‌బీఐ ఖాతాదారులకు హెచ్చరిక.. ‘అకౌంట్ స్టేటస్‌’ను ఆన్‌లైన్‌లో చెక్ చేసుకోవద్దు.. లేదంటే..
Stock Market Highlights..
✺ నిఫ్టీ 50లో భారతీ ఇన్‌ఫ్రాటెల్, జేఎస్‌డబ్ల్యూ స్టీల్, బజాజ్ ఫిన్‌సర్వ్, కోల్ ఇండియా, ఇన్ఫోసిస్ షేర్లు లాభాల్లో ముగిశాయి. ఇన్ఫోసిస్ 3 శాతానికి పైగా పెరిగింది.
Also Read: బంగారం ధర కొండెక్కింది.. రూ.500కు పైగా జంప్.. వెండిదీ ఇదే దారి!
✺ అదేసమయంలో జీ ఎంటర్‌టైన్‌మెంట్, ఐఓసీ, మారుతీ సుజుకీ, హీరో మోటొకార్ప్, ఇండస్ఇండ్ బ్యాంక్ నష్టాల్లో ముగిశాయి. జీ ఎంటర్‌టైన్‌మెంట్ దాదాపు 5 శాతం పడిపోయింది.
✺ నిఫ్టీ‌ సెక్టోరల్ ఇండెక్స్‌లన్నీ మిశ్రమంగా క్లోజయ్యాయి. నిఫ్టీ మెటల్ ఇండెక్స్ దాదాపు 3 శాతం పెరిగింది. అదేసమయంలో నిఫ్టీ ఆటో ఇండెక్స్ 1 శాతానికి పైగా, నిఫ్టీ మీడియా 3 శాతానికి పైగా పడిపోయింది.
Also Read: ఎస్‌బీఐ బంపరాఫర్.. 35 శాతం తగ్గింపు + 10 శాతం క్యాష్‌బ్యాక్.. 6 రోజులే గడువు!
✺ అంతర్జాతీయ మార్కెట్‌లో క్రూడాయిల్ (ముడి చమురు) ధరలు పెరిగాయి. బ్రెంట్ క్రూడ్ ధర బ్యారెల్‌కు 1.05 శాతం పెరుగుదలతో 62.34 డాలర్లకు చేరింది. డబ్ల్యూటీఐ క్రూడ్ ధర బ్యారెల్‌కు 0.89 శాతం పెరుగుదలతో 56.70 డాలర్లకు ఎగసింది.
✺ అమెరికా డాలర్‌తో పోలిస్తే ఇండియన్ రూపాయి స్వల్ప లాభాల్లో ట్రేడవుతోంది. 7 పైసలు పెరుగుదలతో 70.74 వద్ద కదలాడుతోంది.